ÅR A, B og C

PÅSKELØRDAG

**Påskevigilien**

P: Kære kristne! "Frygt ikke" lød det til kvinderne, først fra Herrens engel, som havde væltet stenen bort fra graven, og siden fra Den Opstandne selv. Lad os bede til Jesus Kristus for alle døbte, at glæden over hans opstandelse må fortrænge frygten:

1. At alle vi, som i nat er blevet renset og født på ny i dåben,

 i glæde over vores egen opstandelse

 med frimodighed må gå den yderste dag i møde.

 Derom beder vi.

A: Herre, hør vor bøn.

2. At alle de, der ligesom vagterne ved graven

 med magt vil hindre troen på opstandelsen,

 alligevel må finde trøst og håb

 i den opstandne Kristus.

 Derom beder vi.

A: Herre, hør vor bøn.

3. At budskabet om den tomme grav må bringe trøst og håb

 til alle dem, som har det ondt i denne nat.

 Derom beder vi.

A: Herre, hør vor bøn.

4. At alle vi, som våger i denne påskenat,

 må glæde os over budskabet fra Herrens grav.

 Derom beder vi.

A: Herre, hør vor bøn.

P: Almægtige, evige Gud,

 du, som er stærkere end al jordisk magt,

 ja, stærkere end selv syndens og dødens magt,

 lad glæden fra Jesu grav gennemtrænge os helt,

 ligesom påskelyset gennemtrænger nattens mørke.

 Ved Kristus, vor Herre.

A: Amen.